Պեռնո Ռիկար խմբի պատմությունը Հայաստանում սկսվել է դեռևս 1998-1999թթ., երբ խմբի անդամ դարձավ լեգենդար «ԱՐԱՐԱՏ» կոնյակների արտադրությամբ զբաղվող Երևանի կոնյակի գործարանը: Խումբը որոշում կայացրեց հանրապետությունում հիմնել առանձին դիստրիբուցիոն ընկերություն, որը կզբաղվեր խմբի արտադրանքի շուկայավարմամբ և վաճառքով` հնարավորություն ընձեռելով Երևանի կոնյակի գործարանին ծավալել բացառապես իր գլխավոր և հիմնական գործունեությունը` ԱՐԱՐԱՏ կոնյակների արտադրությունը: Բացի այդ, այն նպատակ էր հետապնդում նաև Հայաստանում էլ ավելի զարգացնել խմբի արտադրանքի վաճառքը, ինչը և հետագայում հաջողությամբ իրականացվեց: